
(Súhlas)
Európsky parlament,
–	so zreteľom na návrh rozhodnutia Rady (05853/2025),
–	so zreteľom na Dohodu o digitálnom obchode medzi Európskou úniou a Singapurskou republikou (05854/2025),
–	so zreteľom na žiadosť o udelenie súhlasu, ktorú Rada predložila v súlade s článkom 207 ods. 4 prvým pododsekom a článkom 218 ods. 6 druhým pododsekom písm. a) Zmluvy o fungovaní Európskej únie (C10-0094/2025),
–	so zreteľom na svoje nelegislatívne uznesenie z 13. novembra 2025[footnoteRef:1] o návrhu rozhodnutia, [1:  	Prijaté texty, P10_TA(2025)0267.] 

–	so zreteľom na článok 107 ods. 1 a 4 a článok 117 ods. 7 rokovacieho poriadku,
–	so zreteľom na odporúčanie Výboru pre medzinárodný obchod (A10-0187/2025),
1.	udeľuje súhlas s uzatvorením dohody;
2.	poveruje svoju predsedníčku, aby postúpila túto pozíciu Rade, Komisii a vládam a parlamentom členských štátov a Singapurskej republiky. 

